21. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 74196/1885 της 20/30 Δεκ. 2005 (ΦΕΚ 1887) Ανώτατα όρια βάρους και τιμής των αποκλειστικών υπηρεσιών του φορέα παροχής της καθολικής ταχυδρομικής υπηρεσίας. Έχοντας υπόψη: 1.Τις διατάξεις του άρθρου 5 του ν. 2668/1998 «Οργάνωση του τομέα παροχής ταχυδρομικών υπηρεσιών και άλλες διατάξεις» (Α΄ 282), όπως ισχύει τροποποιηθέν με το άρθρο 1 του ν. 3185/2003 «Τροποποίηση του ν. 2668/1998 ……………….. διατάξεις». (Α΄ 229), σε συνδυασμό με τις διατάξεις του άρθρου 6, παρ. 1, εδάφ. κ΄ του ν. 2668/1998, όπως το εδάφιο αυτό προστέθηκε με το άρθρο 2 του ν. 3185/2003. 2.Του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (ΦΕΚ 98Α΄). 3.Τις διατάξεις του π.δ. 293/1999 «Οργανισμός του Υπουργείου Μεταφορών και Επικοινωνιών» (Α΄ 263), όπως τροποποιήθηκε και ισχύει.  4.Την υπ’ αριθ. 18674/4176/26.3.2004 κοινή απόφαση του Πρωθυπουργού και του Υπουργού Μεταφορών και Επικοινωνιών « Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών» (Β΄ 535). 5.Το γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Από την 1.1.2006, το ανώτατο όριο βάρους στις ταχυδρομικές υπηρεσίες του άρθρου 1, παρ.1, εδάφιο δεύτερο του ν. 3185/2003, ανέρχεται σε 50 γραμμάρια. Το ως άνω ανώτατο όριο βάρους δεν ισχύει αν η τιμή είναι ίση ή μεγαλύτερη κατά δυόμισι φορές του δημόσιου τέλους για ένα αντικείμενο αλληλογραφίας της πρώτης βαθμίδας βάρους της ταχύτερης κατηγορίας. (Μετά τη σελ. 222(γ) Σελ. 222,01(β) Τεύχος     Σελ.      Ταχυδρομικά Δέματα 22.Γ.γ.21 